b"\n_START_ARTICLE_\nKonciliarizem\n_START_PARAGRAPH_\nKonciliarizem (tudi koncilsko gibanje, zborni\xc5\xa1tvo oziroma zborovalstvo) je teolo\xc5\xa1ka smer v katoli\xc5\xa1ki Cerkvi, ki zagovarja mnenje, da imajo koncilski odloki v dolo\xc4\x8denih okoli\xc5\xa1\xc4\x8dinah ve\xc4\x8djo veljava od pape\xc5\xbeeve in se jim torej mora ukloniti tudi on. Pogoj naj bi bil, da je koncil sklican formalno pravilno in da predstavlja celotno kr\xc5\xa1\xc4\x8danstvo. Zmerni konciliarizem to nana\xc5\xa1a le na izredne razmere; skrajni konciliarizem pa to zahteva ne glede na razmere in vedno.\n_START_SECTION_\nPovzetek\n_START_PARAGRAPH_\nKonciliarizem (zborovalstvo) je torej nauk, ki se imenuje tudi episkopalizem (\xc5\xa1kofovalstvo); po njegovem nauku ekumenski koncil kot predstavnik celotne Cerkve predstavlja najvi\xc5\xa1ji organ, ki je vi\xc5\xa1ji od samega pape\xc5\xbea._NEWLINE__NEWLINE_Za\xc4\x8detke konciliarizma nahajamo \xc5\xbee v Gracijanovem odloku (Decretum Gratiani dist. XL, c. 6) okrog 1140, po katerem bi pape\xc5\xbea lahko obsodil\xc2\xa0\xc2\xbbnepopolni ekumenski koncil\xc2\xab\xc2\xa0(brez pape\xc5\xbea) v primeru herezije.  Teoreti\xc4\x8dno ga je obdelal v prvi polovici XIV. stoletja Jean Ockham, Giovanni di Gianduno in Marsilij Padovski v Defensor pacis, kjer trdi, da bi bilo treba odstaviti pape\xc5\xbea, ki bi u\xc4\x8dil herezijo. V praksi pa ga je \xc5\xbee na prelomnici XIII. stoletja z nasiljem hotel uveljaviti proti Bonifaciju VIII. ne le za \xc4\x8dasa \xc5\xbeivljenja, ampak ga je hotel prek Viennskega koncila obsoditi \xc5\xa1e po smrti francoski kralj Fili Lepi, kar pa mu je spodletelo; a vse zaradi Bonifacijevega poudarjanja pape\xc5\xa1ke vrhovne (duhovne in zemeljske) oblasti, tudi nad koncilom, kar je pri\xc5\xa1lo zlasti do izraza v buli Unam sanctam._NEWLINE__NEWLINE_Konec 14. stoletja pa je nastalo iz teorije veliko gibanje, ki mu je bila gonilna sila Pari\xc5\xa1ka univerza Sorbona s svojima predstavnikova Pierrom d'Aillyjem in Jeanom Gersonom; v svojem poteku, delovanju in v sklepih Pizanski koncil temelji na konciliarizmu, podobno Konstan\xc5\xa1ki koncil, prav tako pa Baselski koncil._NEWLINE__NEWLINE_Konciliarizem ali zborovalstvo je zavrnil 1460 pape\xc5\xbe Pij II. z bulo Exercrabilis, a 1516 je pape\xc5\xbe Leon X. poudaril, da je pape\xc5\xbe nad koncilom. Ta nauk je potrdil tudi Prvi vatikanski koncil s konstitucijo Pastor \xc3\xa6ternus, kjer pravi, da ima vrhovno (duhovno) oblast v Cerkvi zbor \xc5\xa1kofov s pape\xc5\xbeem na \xc4\x8delu, pa tudi pape\xc5\xbe sam."